Ameerika Ühendriikides ei ole  aktiivsemate blogijate puhul enam ebatavaline kindlustada ennast võimalike kohtuasjade vastu. Peavoolumeedia on selliste juhtumite vastu ammu kindlustatud. Miks mitte ka blogid? 2008. aastal kasvas Citizen Media Law Project organisatsiooni andmetel veebi riputatu alusel kohtumenetluste arv 2006. aastaga võrreldes oma hea 70%. Juhtumite arv alates 1994. aastast on iseenesest väike, vaid 256 juhtumit (mida on kirja jõudnud panna Media Law Resource Center). Rahalist hüvitist on aga välja mõistetud kokku ligi pool  miljardit Eesti krooni. Kolmandik neist 256 juhtumist lükati kohtu poolt kiirelt tagasi ning 33 kaebust võtsid kaebajad ise tagasi (Bloomberg).